Ashmit Patel

Ashmit Patel () (dilahirkan pada 13 Januari 1978) ialah seorang pelakon India yang muncul dalam filem-filem Bollywood.

Patel dilahirkan dalam keluarga Hindu Gujarati / Maharashtrian (bapa) dan Sindhi (ibu) di Mumbai. Dia adalah anak lelaki Amit Patel dan Asha Patel, adik lelaki Amisha Patel, dan cucu ahli politik - peguam yang terkenal Rajni Patel yang menjadi Presiden Jawatankuasa Pradesh Kongres di Mumbai. Nama kelahirannya adalah gabungan nama ibu bapanya.

Patel belajar Cathedral and John Connon School di Mumbai dan kemudian melanjutkan pengajian di University of Texas at Austin, Amerika Syarikat, dan menerima Ijazah Sarjana Muda Perniagaan pada tahun 2000. Setelah tamat pengajian, dia bekerja dengan bapanya untuk seketika, tetapi kemudiannya mengambil keputusan untuk berlakon seperti mana kakaknya.

Karier
Karier Patel bermula sebagai pembantu pengarah dan bekerja dengan Vikram Bhatt dalam pembikinan filemnya, Aap Mujhe Achche Lagne Lage (2002), Awara Paagal Deewana (2002), Raaz (2002) dan Footpath (2003). Dia membuat debut lakonannya dengan filem Inteha yang diarahkan oleh Vikram Bhatt. Pada 2004, dia muncul bersama Mallika Sherawat dan Emraan Hashmi dalam thriler Murder, inspirasi Bollywood dari Unfaithful. Filem itu adalah kejayaan komersial pertamanya.

Pada 2005, Patel membintangi thriler arahan Soni Razdan Nazar dan Silsilay arahan Khalid Mohammed. Kedua-dua buah filem itu tidak mencapai kejayaan pecah panggung. Pada 2006, dia juga memegang watak utama dalam Dil Diya Hai, Banaras dan Fight Club. Dalam tahun 2007, dia membintangi komedi Kudiyon Ka Hai Zamana bersama-sama Mahima Chaudhary dan Rekha. Filem berikutnya Toss diterbitkan pada tahun 2009.

Patel tampil sebagai salah seorang finalis musim ke-4 rancangan realiti TV India Bigg Boss. Dia mengacara sebuah rancangan Superstud di UTV Bindass dan mengusahakan dua buah filem, Good Night dan Future Toh Bright Hai Jee. Kini dia mengacara sebuah rancangan Superdude di UTV Bindass.

Patel adalah ahli seumur hidup Kelab TV dan Filem Antarabangsa AAFT.

Filmografi

Pembantu Pengarah
 Awara Paagal Deewana (2002) (Pembantu kedua pengarah)
 Aap Mujhe Achche Lagne Lage (2002)
 Raaz (2002)
 Footpath (2003)

Realiti TV

Rujukan

Pautan luar

 

Pelakon filem lelaki India
Kelahiran 1978
Orang hidup
Peserta Bigg Boss
Orang Sindhi